Diari Oficial de la Generalitat Valenciana


Sumari del DOGV 6171, del 23-12-2009 (2009/13329)

Notificació de la sentència 458/09 del judici ordinari 977/2008.
----------------------------------------------------------------

### Dades del document

Número de DOGV
:   6171

Data del DOGV
:   23-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13975


Data del document
:   13-11-2009

Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència 458/09 del judici ordinari 977/2008. [2009/13423]  
Judici ordinari 000977/2008   
Part demandant: Sergruco, SL.  
Part demandada: Agroeuro Conservaciones, SL.  
Sobre: -  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte, per a portar a efecte la diligència de la resolució que transcrita literalment és com segueix:   
Sentència número 458/2009   
Jutge que la dicta: Juan Carlos Mompó Castañeda.  
Lloc: València.  
Data: 13 de novembre de 2009.   
Part demandant: Sergruco, SL.   
Advocat: Francisco José Boj Corral.   
Procurador: Carlos Javier Aznar Gómez.   
Part demandada: Agroeuro Conservaciones, SL.  
Rebel·lia processal   
Objecte del judici: ordinari reclamació quantitat.   
Antecedents de fet   
Primer. Que la part actora va deduir una demanda de judici ordinari contra la demandada indicada, en la qual, després d'al·legar els fets i fonaments de dret que considere que hi són d'aplicació, va acabar demanant que se dictara la sentència per la qual es condemne la mercantil Agoreuro Conservaciones, SL, al pagament de la quantitat de 7859,20 euros més els interessos legals; tot això, fent imposició expressa de les costes a la part demandada.   
Segon. Una vegada admesa a tràmit la demanda es va traslladar a la demandada, la qual no va contestar i en conseqüència va ser declarada en rebel·lia processal. Seguidament es va convocar les parts a l'audiència prèvia en la qual l'actora es va ratificar en la demanda, es va rebre el plet a prova i va ser proposta i admesa únicament la prova documental, van quedar finalment les actuacions concluses per a sentència.  
Tercer. En la tramitació d'aquest procediment s'han observat les prescripcions legals.   
Dispositiva   
Estime la demanda formulada a instàncies de Segruco, SL, la qual ha estat representada pel procurador dels tribunals Carlos Aznar Gómez condemne la mercantil Agroseguro Conservaciones, SL, en rebel·lia processal a pagar la quantitat de set-mil huit-cents cinquanta-nou euros i vint cèntims (7.859,20 euros) més els interessos legals i tot això amb la imposició expressa de les costes a la part demandada.   
Contra aquesta resolució es pot interposar un recurs d'apel·lació el coneixement de la qual correspondrà a l'Audiència Provincial, i l'haurà de preparar davant d'aquest Jutjat dins del termini dels cinc dies següents a la notificació i haurà de citar la resolució objecte d'apel·lació i manifestar la seua voluntat de recórrer, indicant els pronunciaments que impugna de conformitat amb el vigent article 457 de la Llei d'Enjudiciament Civil 1/2000, de 7 de gener.   
Aquesta és la meua sentència, que pronuncie, mane i firme».   
I perquè valga de notificació a Agroeuro Conservaciones, SL, aquest edicte es publica al tauler d'anuncis d'aquest Jutjat i en el Diari Oficial de la Comunitat Valenciana.   
València, 13 de novembre de 2009.- La secretària judicial: Milagros Burillo Orrico.